text: Weekendvejret? Det bliver blæsevejr
  14 september 2012 kl. 06.37
  Weekendvejret bliver mildt og blæsende.
  Vejret i dag starter regnfuldt og blæsende. I løbet af dagen stilner regnen af, men blæsten fortsætter.
  Det bliver også blæsevejr i morgen og på søndag.
  - 15 til 18 grader kommer vi op på lørdag, og søndag måske helt op til 20 grader nogle steder, siger vagthavende meteorolog Tine Zeuthen hos DMI til Ritzau.
  - Lørdag lægger vinden sig lidt efterhånden, og der får vi en jævn til hård vind, så det bliver stadig blæsende, tilføjer hun.
  Der kommer ldt sol i weekenden, men kun regnbyger enkelte steder.
  